“โนมูระฯ” ชี้ SET สัปดาห์นี้ Sideways Down กังวล “รัสเซีย-ยูเครน” ยอดติดเชื้อพุ่ง!
“โนมูระฯ” ชี้ SET สัปดาห์นี้ Sideways Down กังวล “รัสเซีย-ยูเครน”-ยอดติดเชื้อพุ่ง! พร้อมจับตาประชุม OPEC+ 2 มี.ค.นี้ กลยุทธ์ลงหุ้น 60% ชู MAKRO-JMT TIDLOR เด่น
“โนมูระฯ” ชี้ SET สัปดาห์นี้ Sideways Down กังวล “รัสเซีย-ยูเครน”-ยอดติดเชื้อพุ่ง! พร้อมจับตาประชุม OPEC+ 2 มี.ค.นี้ กลยุทธ์ลงหุ้น 60% ชู MAKRO-JMT TIDLOR เด่น
1 มี.ค. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์หน้า (28 ก.พ.-4 มี.ค.2565) คาดแกว่งตัว “Sideways Down” โดยมีแนวต้าน 1,689-1,705 จุด และแนวรับ 1,660-1,655 จุด เนื่องจากความตึงเครียดระหว่างรัสเซีย-ยูเครนเพิ่มขึ้นเป็นทวีคูณ และรัสเซียได้เปิดฉากโจมตียูเครนอย่างเป็นทางการ ท่ามกลางนานาประเทศทางฝั่งตะวันตกที่เริ่มคว่ำบาตรรัสเซีย
โดย Nomura มองจะมีการคว่ำบาตรดังนี้ 1.) การคว่ำบาตรเพิ่มเติมต่อผู้มีอำนาจของรัสเซีย (คุมการเคลื่อนไหวของเงินทุน การห้ามการค้าและการเดินทาง) 2) การควบคุมการส่งออกด้านเทคโนโลยีและด้านอาวุธ 3) เยอรมนีไม่เริมดำเนินการโครงการท่อส่งก๊าซธรรมชาติ Nord Stream 2 ประเด็นนี้คาดตลาดหุ้นไทยจะแกว่งตัวเชิงลบ ขึ้นอยู่กับการยกระดับมาตรการของชาติพันธมิตร
นอกจากนี้จับตาการประชุม OPEC+ 2 มี.ค.นี้ ว่าจะคาดจะยังคงปรับเพิ่มกำลังการผลิตนน้ำ 400,000 บาร์เรล/วัน ในเดือนมี.ค.ตามข้อตกลงหรือไม่ และจับตามุมมองน้ำมัน หลังราคาน้ำมันพุ่งแรงจากความเสี่ยงรัสเซีย-ยูเครน
ขณะเดียวกันจับตาประธาน FED กล่าวแถลงการณ์รอบครึ่งปีว่าด้วยนโยบายการเงินและภาวะเศรษฐกิจสหรัฐต่อสภาคองเกรสในวันที่ 2-3 มี.ค.อาจมีสัญญาณนโยบายการเงินเพิ่มเติม ก่อนการประชุม FOMC 15-16 มี.ค.นี้
นอกจากนี้วันที่ 4 มี.ค.นี้จับตาการรายงานตัวเลขจ้างงานนอกภาคเกษตร เดือนก.พ. Consensus คาดที่ 4 แสนตำแหน่ง ลดลงจาก 4.67 แสนตำแหน่งในเดือนก่อน และอัตราการว่างงานเดือนก.พ. คาดที่ 3.9% จาก 4.% ในเดือนก่อน
ด้านตัวเลขผู้ติดเชื้อในประเทศรายวันยังทำ New High ต่อขณะที่บางจังหวัดออกมาตรการเข้มงวด แนะจับตาสถานการณ์และมาตรการภาครัฐฯในช่วงถัดไป
ส่วนการประกาศงบการเงินปี 2564 ทั้ง 137 บริษัทที่มีคาดการณ์จาก Consensus ทยอยรายงานผลประกอบการออกมาแล้ว พบว่าดีกว่าคาดราว 5% ขณะที่อีก 102 บริษัทจะทยอยรายงานในช่วงถัดไป คาดกำไรสุทธิรวมที่ 5.3 หมื่นล้านบาท โต 82% เทียบช่วงเดียวกันของปีก่อน โต100%ไตรมาสก่อนหน้าหลักๆมาจากฐานที่ต่ำกว่าในช่วงไตรมาส 4/2563  ที่เกิดการแพร่ระบาดระลอกใหม่จากคลัสเตอร์สมุทรสาคร ขณะที่ช่วงไตรมา3/2564 เป็นช่วงที่พึ่งเริ่มผ่อนคลาย Lockdown จากสายพันธุ์ Delta ทำให้กิจกรรมทางเศรษฐกิจในช่วงไตรมาส 4/2564 กลับมาดำเนินได้มากกว่า
สำหรับกลยุทธ์การลงทุน : ความเสี่ยง Geopolitical Risks และตัวเลขผู้ติดเชื้อภายในที่ทำ New High คาดตลาดหุ้นไทยจะแกว่งตัวเชิงลบ โดย SET น่าจะแกว่งในกรอบ 1,650-1,667 จุด ก่อนเพื่อประเมินสถานการณ์ กรณีหลุดจากความเสี่ยงเพิ่มขึ้น จะไปสร้างฐานกรอบ 1,620-1,600 จุด คงคำแนะน้ำหนักถือหุ้น 60% ระยะยาว แนะนำ 2022F Stock Picks :ADVANC AMATA GPSC KBANK KCE MAKRO SCB TIDLOR
ส่วนหุ้นเด่นสัปดาห์นี้ : แนะนำ MAKRO, JMT, TIDLOR โดย MAKRO  ราคาเป้าหมาย 50 บาท ชูหุ้น Laggard การปรับโครงสร้างหนุน synergy สู่ผู้นำธุรกิจ ส่วน JMT ราคาเป้าหมาย 75 บาท  งบไตรมาส 4 ทำจุดสูงสุดใหม่โดดเด่น และยังเติบโตต่อในปี 2565 และ TIDLOR ราคาเป้าหมาย 44 บาท ทิศทางกำไรเข้าสู่จุดเติบโต และคุณภาพสินทรัพย์เหนือคู่แข่ง